Emser rîyê şertanê janî ra sey her serre Almanya ra ver bi Strasbourgî rayraşîyayîşo derg o tradîsyonkî nino kerdene. Herinda nayî de 8 rojî her roje yew bajar de çalakîya protestokerdişê Komployê 15ê Sibate yenê kerdene.
Çalakîya verêne vizêr bajarê Hanau yê Almanya ke 19ê sibata 2020î de 9 kesî ameyî qetilkerdene de ameye kerdene.
Rixmê varayîşî xeylêk kesî tewrê çalakîye bîyî. Çalakîye bi rêzgirewtişê semedê kesanê ke ameyî qetilkerdene ameye destpêkerdene. Qiseykerdişan de muhîmîya rolê Ocalanî ser o ame vindertene û azadîya ci ameye waştene. Çalakîya ke enternasyonalsîtê alman û katalan zî tewrê ci bîyî de semedê metubanê ke do Neteweyê Yewbîyayeyan rê bêrê şawitene îmzayî ameyî arêdayene.
Programê çalakîyanê bînan wina yo:
6ê Sibate: Frankfurt. (Gunthersburgpark)
7ê Sibate: Mainz (Domplatz)
8ê Sibate: Darmstadt (HBF)
9ê Sibate: Mannheim
10ê Sibate: Esslingen
11ê Sibate: Bad Canstaadt
12ê Sibate: Freiburg
Çalakîyî 13ê sibate de Freiburg de bi mîtîngêk do biqedîyê.
